
	Општина  Лепосавић
Број: Сл.
Дана: 23.03.2021. године
Л е п о с а в и ћ

	Телефони→ централа: 028 83 050; секретарица: 028 83 860; факс: 028 83 139
                  
                       Обавештење



Привремени орган општине Лепосавић

расписује 

К О Н К У Р С
за доделу подстицаја за развој привреде и предузетништва у оквиру

ПРОГРАМА РАСПОРЕДА И КОРИШЋЕЊА ФИНАНСИЈСКИХ СРЕДСТАВА РАДИ ПОДРШКЕ ПРИВРЕДНОМ И ЕКОНОМСКОМ РАЗВОЈУ НЕАЛБАНСКИХ ЗАЈЕДНИЦА НА ТЕРИТОРИЈИ АП КОСОВО И МЕТОХИЈА 
ЗА 2021. ГОДИНУ

Привремени орган општине __________________ обавештава све заинтересоване да је данас, _____________ 2021. године, расписан конкурс Канцеларије за Косово и Метохију за спровођење Програма распореда и коришћења финансијских средстава ради подршке привредном и економском развоју неалбанских заједница на територији АП Косово и Метохија за 2021. годину.


ЦИЉ И ПРЕДМЕТ КОНКУРСА

[bookmark: _Hlk64028784]Циљ овог конкурса је смањење незапослености кроз пружање подршке почетницима за отпочињање самосталног пословања, подршка предузетништву жена и младих и јачање конкурентности привредних субјеката кроз доделу подстицајних средстава за улагање у набавку нових машина и опреме за мала и средња привредна друштва, односно предузетнике са седиштем на територији АП Косово и Метохија, за започињање нових и повећање или унапређење већ постојећих делатности.

Средства опредељена Програмом Канцеларије за Косово и Метохију намењена су за финансирање и суфинансирање набавке нових производних машина и опреме, као и опреме директно укључене у процес производње и то:

[bookmark: _Hlk64028674]- производна опрема и машине;
- делови, специјализовани алати за машине и друга капитална добра;
- грађевинска механизација за потребе обаваљања грађевинских радова.




УСЛОВИ ЗА УЧЕШЋЕ НА КОНКУРСУ

Право да се пријаве на Конкурс за доделу подстицаја за развој привреде и предузетништва имају:

· Правна лица, регистрована у Агенцији за привредне регистре Републике Србије (у даљем тексту: АПР), као привредна друштва или задруге, која су разврстана на микро и средња правна лица у складу са Законом о рачуноводству (Сл. Гласник РС, бр. 73/19), са седиштем на територији АП Косово и Метохија;
· Предузетници регистровани у АПР са седиштем на територији АП Косово и Метохија;
· Физичка лица евидентирана код Националне службе запошљавања као незапослена лица или као примаоци привремене новчане надокнаде, а која ће при одобравању подстицаја имати обавезу регитрације своје делатности при АПР.

Подносилац пријаве са бизнис планом може да поднесе највише један захтев.

Подстицајна средства по овом конкурсу не могу бити одобрена уколико:
· је против привредног субјекта покренут претходни стечајни поступак, стечај или ликвидација;
· привредни субјект има доспеле, а неизмирене порезе и доприносе, као и обавезе по основу изворних локалних прихода;
· је привредни субјект смањио број запослених за више од 10% током последњих 12 месеци од тренутка подношења пријаве;
· је са привредним субјектом раскинут уговор о додели подстицајних средстава из буџета Републике Србије;
· се против привредног субјекта води парнични, односно кривични поступак по основу раније остварених подстицаја или кредита из буџета Републике Србије;
· привредни субјект обавља основну делатност у секторима:
· примарне пољопривредне производње;
· игара на срећу;
· трговине и услужних делатности у области консалтинга, рачуноводствених и услуга маркетинга и истраживања тржишта;
· производње и продаје оружја и војне опреме;
· производње нафте и нафтних деривата.

ВИСИНА ПОДСТИЦАЈА

Средства опредељена за реализацију ове намене Програма распореда и коришћења финансијских средстава ради подршке привредном и економском развоју неалбанских заједница на територији АП Косово и Метохија за 2021. годину обезбеђена су Законом о буџету Републике Србије за 2021. годину (Сл. Гласник РС бр. 149/2020).
Висина подстицаја који се може доделити привредном субјекту одређује се у односу на тренутни број запослених: 
· Ниједан или један запослен – до 2.500.000,00 динара уз полагање бланко сопствене менице са меничним овлашћењем;
· Двоје до петоро запослених – до 5.000.000,00 динара уз полагање бланко сопствене менице  са меничним овлашћењем;
· Шесторо и више запослених – до 10.000.000, 00 динара уз полагање бланко сопствене менице са меничним овлашћењем.

Износ укупно одобрених средстава за набавку нових машина и опреме по захтеву не може бити мањи од 150.000,00 динара,  нити већи од 10.000.000,00 динара за све привредне субјекте.
 Изузетно, привредна друштва која задовоље услове и критеријуме дефинисане Конкурсом, а поднети инвестициони план буде захтевао улагање средстава која премашују износ од 10.000.000,00 динара могу остварити право на подршку у виду подстицаја који ће зависити од спремности подносиоца пријаве за учешће у конкретном пројекту, односно од висине улагања  сопствених средстава и планираног броја новозапослених радника, а уз средства обезбеђења (бланко сопствена меница корисника са клаузулом ''без протеста'' и меничним овлашћењем).

РЕАЛИЗАЦИЈА 
Контролу формалне исправности, пргледање и оцењивање пријава обавља Комисија за оцењивање и одабир пројеката коју решењем образује председник Привременог органа јединице локалне самоуправе АП Косово и Метохија (у даљем тексту: Комисија за оцењивање). Поступак оцењивања и одабир пројеката спроводи се по следећим критеријумима:
· Финансијски и оперативни капацитет;
· Усклађеност са стратешким документима;
· Одрживост пројеката.

Привредни субјекти којима буду одобрена подстицајна средства биће у обавези да запосле одређени број радника, у складу са висином одобрених постицаја и то:
· За подстицаје у висини до 2.500.000,00 динара – најмање један запослени;
· За подстицаје у висини од 2.500.001,00 до 5.000.000,00 динара – најмање два запослена;
· За подстицаје у висини од 5.000.001,00 до 10.000.000,00 динара – најмање четири запослена;
· За подстицаје у висини преко 10.000.000,00 динара – број радника ће бити утврђен у зависности од висине одобреног подстицаја, а најмање пет запослених.

Комисија за оцењивање сачињава прелиминарну листу прихваћених пријава и исту сваког 30. у месецу доставља Канцеларији за Косово и Метохију на даљу надлежност и поступање.
Након одобравања финансијских средстава јединица локалне самоуправе покреће поступак јавне набавке, а по успешно спроведедном поступку Канцеларија за Косово и Метохију врши трансфер финансијских средстава, након чега јединица локалне самоуправе  записнички додељује тражена добра кориснику, који ће са јединицом локалне самоуправе закључити уговор којим ће се обавезати да добијени подстицај не сме отуђити у наредних пет година. 
По пријему добара, корисник – постојећи привредни субјект, запошљава одређени број радника у складу са висином одобрених средстава и документ којим се предузета радња доказује доставља јединици локалне самоуправе која исти, са осталом документацијом за правдање средстава доставља Канцеларији за Косово и Метохију.
Месец дана по пријему добра, незапослено лице, односно почетник, има обавезу да региструје своју делатност и запосли једног радника (самозапошљавање).
Уколико се комисијски од стране јединице локалне самоуправе утврди да корисник не располаже добијеним подстицајем у складу са потписаним Уговором са истом, Привремени орган има право да додељено добро одузме од корисника и под истим условима спроведе нови поступак како би се опрема доделила новом кориснику.
Јединица локалне самоуправе биће у обавези да Канцеларији за Косово и Метохију једном годишње доставља извештај о наменском коришћењу додељених добара.

ПОТРЕБНА ДОКУМЕНТАЦИЈА
Правна лица:
· Образац пријаве са изјавама попуњеним од стране овлашћених лица;
· Бизнис план (у форми обрасца који се добија у општини);
· Фотокопија очитане личне карте овлашћеног лица привредног друштва;
· Решење о упису подносиоца захтева у Регистар привредних субјеката код Агенције за привредне регистре;
· Акт о оснивању и статут (уколико исто није објављено у АПР-у);
· Решење о утврђивању пореског идентификационог броја-ПИБ (уколико исти није назначен у решењу АПР-а);
· Финансијски извештаји подносиоца пријаве за три године пословања (биланси успеха и стања за 2018, 2019 и 2020. годину), а уколико послују краће од три године, потребно је да се поднесу финансијски извештаји за период у коме су пословали; 
· Доказ о основу коришћења пословног простора у коме ће се обављати делатност (простор у власништву: лист непокретности или последње достављено решење о порезу на имовину власника; закупљен простор - уговор о закупу са тачном локацијом простора (адреса и кат.парцела) и лист непокретности или последње достављено решење о порезу на имовину власника; фотографије објекта споља и унутра у оба случаја;
· Доказ да против привредног субјекта није покренут претходни стечајни поступак, стечај или ликвидација (уверење надлежног Привредног суда);
· Писана изјава да за реализацију исте инвестиције нису додељени подстицаји из средстава буџета Републике Србије;
· Потврда о измирењу обавеза по основу пореза и доприноса у Републици Србији, као и обавеза према локалној пореској администрацији (потврда Пореске управе, односно општинске службе);
· Извод из Централног регистра обавезног социјалног осигурања за протеклих годину дана којим се утврђује број запослених и врста радног ангажовања код корисника средстава у тренутку подношења пријаве за доделу подстицаја – CROSO извод);
· Доказ да је привредно друштво (које конкурише за подстицаје у висини изнад 10.000.000,00 динара) обезбедило сопствена средства за потребе учешћа у укупној вредности инвестиције;
· Профактура са спецификацијом траженог добра.
Предузетници:
· Образац пријаве са изјавама попуњеним од стране подносиоца пријаве;
· Бизнис план (у форми обрасца који се добија у општини);
· Фотокопија очитане личне карте подносиоца пријаве;
· Решење о упису подносиоца пријаве у Регистар привредних субјеката код Агенције за привредне регистре;
· Решење о утврђивању пореског идентификационог броја-ПИБ (уколико исти није назначен у решењу АПР-а);
· Финансијски извештаји подносиоца пријаве за три године пословања (биланси успеха и стања за 2018, 2019 и 2020. годину), а уколико послују краће од три године, потребно је да се поднесу финансијски извештаји за период у коме су пословали; 
· Доказ о основу коришћења пословног простора у коме ће се обављати делатност (простор у власништву: лист непокретности или последње достављено решење о порезу на имовину власника; закупљен простор - уговор о закупу са тачном локацијом простора (адреса и кат.парцела) и лист непокретности или последње достављено решење о порезу на имовину власника; фотографије објекта споља и унутра у оба случаја;
· Писана изјава да за реализацију исте инвестиције нису додељени подстицаји из средстава буџета Републике Србије;
· Потврда о измирењу обавеза по основу пореза и доприноса у Републици Србији, као и обавеза према локалној пореској администрацији (потврда Пореске управе, односно општинске службе);
· Извод из Централног регистра обавезног социјалног осигурања за протеклих годину дана којим се утврђује број запослених и врста радног ангажовања код корисника средстава у тренутку подношења пријаве за доделу подстицаја – CROSO извод);
· Профактура са спецификацијом траженог добра.
Почетници – физичка лица
· Образац пријаве са изјавама попуњеним од стране подносиоца пријаве;
· Бизнис план (у форми обрасца који се добија у општини);
· Фотокопија очитане личне карте подносиоца пријаве;
· Извод из евиденције незапослених лица Националне службе за запошљавање, односно доказ о статусу лица које је корисник привремене надокнаде, такође издат од стране Националне службе за запошљавање;
· [bookmark: _GoBack]Доказ о основу коришћења пословног простора у коме ће се обављати делатност (простор у власништву: лист непокретности или последње достављено решење о порезу на имовину власника; закупљен простор - уговор о закупу са тачном локацијом простора (адреса и кат.парцела) и лист непокретности или последње достављено решење о порезу на имовину власника; фотографије објекта споља и унутра у оба случаја;
· Профактура са спецификацијом траженог добра.

Документација подносиоца пријаве не сме бити старија од 30 дана од дана подношења.
Привремени орган општине задржава право да од подносиоца пријаве затражи и додатну документацију.

ВРЕМЕНСКИ ОКВИР КОНКУРСА
Конкурс је отворен од дана објављивања  и траје до дана док се не утроше за ову намену расположива средства. 

Датум: 23.03.2021. године

